شەفەق
نیوز/ رووژنامەی "Las Vegas Review-Journal"،
ئمڕوو دووشەممە، وت: رووژنامەنویس ئەمریکی جیف جیرمان وە کوشیای نزیک ماڵەگەی لە لاس
فیگاس پەیا کریا.
جیرمان
ک رووژنامەگە وت یەکیگە لە فرەترین رووژنامەنویسەیل لە سەرکەفتگی لە ویلایەت نیڤادا،
شەوەکی رووژ شەممەی گوزەشتە تەرمەگەی پەیا کریا وە چەقوو دریاسە لەشی.
رووژنامەگە
وتیش: راپۆرتەیل جیرمان باوەتەیلیگ لە تاوان رێکخریاگ و بەد وەکارهاوردن دەسەڵات و
رسوایی سیاسی و تەقەکردن کۆمەڵی لە لاس فیگاس لە ئوکتوبر ٢٠١٧ بوینە.
وەگورەی
رووژنامەگە، پۆلیس لاس فیگاس لێکوڵینەوە لە تاوان کوشتنەگە کەێد، و مەزەنە کەێد جیرمان
لە وەخت دیریگ کەفتیەسە مرافەیگ، ئیجا وە چەقوو زەخمدار بویە.
جیرمان
لە ساڵ  ٢٠١٠ وەگەرد رووژنامەی "Las Vegas Review-Journal" کار کرد، وەرجەوە لە
رووژنامەی  "Las Vegas Sun" کار کردیە، ولەتەمەن ٦٩ ساڵی بویە.
